title: Deċiżjoni tal-Kummissjoni (UE) 2017/124 tal-24 ta' Jannar 2017 dwar l-emenda tal-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan

text:
                  25.1.2017

                  MT

                  Il-Ġurnal Uffiċjali tal-Unjoni Ewropea

                  L 19/64

            DEĊIŻJONI TAL-KUMMISSJONI (UE) 2017/124
      tal-24 ta' Jannar 2017
      dwar l-emenda tal-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan
      IL-KUMMISSJONI EWROPEA,
      Wara li kkunsidrat it-Trattat dwar il-Funzjonament tal-Unjoni Ewropea,
      Wara li kkunsidrat il-Ftehim Monetarju tas-17 ta' Diċembru 2009 bejn l-Unjoni Ewropea u l-Istat tal-Belt tal-Vatikan, u b'mod partikolari l-Artikolu 8(3) tiegħu,
      Billi:

                  (1)

                  L-Artikolu 8(1) tal-Ftehim Monetarju bejn l-Unjoni Ewropea u l-Istat tal-Belt tal-Vatikan (minn hawn 'il quddiem “il-Ftehim Monetarju”) jobbliga lill-Istat tal-Belt tal-Vatikan biex jimplimenta l-atti legali u r-regoli tal-Unjoni dwar karti tal-flus u muniti tal-euro, il-prevenzjoni tal-ħasil tal-flus, tal-frodi u tal-falsifikazzjoni tal-flus u ta' mezzi ta' ħlas mhux bi flus; medalji u tokens u rekwiżiti ta' rappurtar statistiku. Dawn l-atti u regoli huma elenkati fl-Anness tal-Ftehim Monetarju.

                  (2)

                  L-Anness għall-Ftehim Monetarju hemm bżonn li jiġi emendat mill-Kummissjoni kull sena sabiex jitqiesu l-atti legali u r-regoli ġodda relevanti tal-Unjoni u l-emendi għal dawk eżistenti.

                  (3)

                  Xi atti u regoli legali relevanti ġodda tal-Unjoni u xi emendi għal atti legali eżistenti ġew adottati u għandhom jiġu miżjuda mal-Anness.

                  (4)

                  L-Anness tal-Ftehim Monetarju għalhekk jenħtieġ jiġi emendat skont dan,

            ADOTTAT DIN ID-DEĊIŻJONI:
      Artikolu 1
      L-Anness tal-Ftehim Monetarju bejn l-Unjoni Ewropea u l-Istat tal-Belt tal-Vatikan huwa sostitwit bit-test tal-Anness ta' din id-Deċiżjoni.
      Artikolu 2
      Din id-Deċiżjoni tidħol fis-seħħ fl-għoxrin jum wara dak tal-pubblikazzjoni tagħha f'Il-Ġurnal Uffiċjali tal-Unjoni Ewropea.

         Magħmul fi Brussell, l-24 ta' Jannar 2017.

               Għall-Kummissjoni

               Il-President

            Jean-Claude JUNCKER

         ANNESS

               “ANNESS

                           DISPOŻIZZJONIJIET LEGALI LI GĦANDHOM JIĠU IMPLIMENTATI

                           SKADENZA GĦALL-IMPLEMENTAZZJONI

                           Prevenzjoni tal-ħasil tal-flus

                           1

                              Id-Direttiva 2005/60/KE tal-Parlament Ewropew u tal-Kunsill tas-26 ta' Ottubru 2005 dwar il-prevenzjoni tal-użu tas-sistema finanzjarja għall-iskop tal-ħasil tal-flus u l-finanzjament tat-terroriżmu (ĠU L 309, 25.11.2005, p. 15) (*1)

                           fil-31 ta' Diċembru 2010.

                           Emendata minn:

                           2

                           Id-Direttiva 2008/20/KE tal-Parlament Ewropew u tal-Kunsill tal-11 ta' Marzu 2008 li temenda d-Direttiva 2005/60/KE dwar il-prevenzjoni tal-użu tas-sistema finanzjarja għall-iskop tal-money laundering u l-finanzjament tat-terroriżmu, fir-rigward tas-setgħat ta' implimentazzjoni konferiti lill-Kummissjoni (ĠU L 76, 19.3.2008, p. 46)

                           Issupplimentata minn:

                           3

                           Id-Deċiżjoni Kwadru tal-Kunsill 2001/500/ĠAI tas-26 ta' Ġunju 2001 dwar il-ħasil tal-flus, l-identifikazzjoni, l-intraċċar, l-iffriżar, il-qbid u l-konfiska tal-mezzi u l-qligħ mill-kriminalità (ĠU L 182, 5.7.2001, p. 1)

                           4

                           Ir-Regolament (KE) Nru 1889/2005 tal-Parlament Ewropew u tal-Kunsill tas-26 ta' Ottubru 2005 dwar kontrolli ta' flus kontanti deħlin fil-Komunità jew ħerġin mill-Komunità (ĠU L 309, 25.11.2005, p. 9)

                           5

                           Id-Direttiva tal-Kummissjoni 2006/70/KE tal-1 ta' Awwissu 2006 li tistabbilixxi miżuri implimentattivi għad-Direttiva 2005/60/KE tal-Parlament Ewropew u tal-Kunsill dwar id-definizzjoni ta' persuni esposti politikament u l-kriterji tekniċi għal proċeduri ssimplifikati tad-diliġenza dovuta mal-klijent u għal eżenzjoni għal raġunijiet ta' attività finanzjarja mwettqa fuq bażi okkażjonali jew limitata ħafna (ĠU L 214, 4.8.2006, p. 29) (*2)

                           6

                           Ir-Regolament (KE) Nru 1781/2006 tal-Parlament Ewropew u tal-Kunsill tal-15 ta' Novembru 2006 dwar informazzjoni dwar il-pagatur, li għandha takkumpanja t-trasferimenti ta' fondi (ĠU L 345, 8.12.2006, p. 1)

                           7

                           Id-Direttiva 2014/42/UE tal-Parlament Ewropew u tal-Kunsill tat-3 ta' April 2014 dwar l-iffriżar u l-konfiska ta' mezzi strumentali u r-rikavat minn attività kriminali fl-Unjoni Ewropea (ĠU L 127, 29.4.2014, p. 39)

                           31 ta' Diċembru 2016 (2)

                           8

                              Ir-Regolament (UE) 2015/847 tal-Parlament Ewropew u tal-Kunsill tal-20 ta' Mejju 2015 dwar l-informazzjoni li takkumpanja t-trasferimenti ta' fondi u li jħassar ir-Regolament (KE) Nru 1781/2006 (ĠU L 141, 5.6.2015, p. 1)

                           31 ta' Diċembru 2017 (3)

                           9

                              Id-Direttiva (UE) 2015/849 tal-Parlament Ewropew u tal-Kunsill tal-20 ta' Mejju 2015 dwar il-prevenzjoni tal-użu tas-sistema finanzjarja għall-finijiet tal-ħasil tal-flus jew il-finanzjament tat-terroriżmu, li temenda r-Regolament (UE) Nru 648/2012 tal-Parlament Ewropew u tal-Kunsill, u li tħassar id-Direttiva 2005/60/KE tal-Parlament Ewropew u tal-Kunsill u d-Direttiva tal-Kummissjoni 2006/70/KE (ĠU L 141, 5.6.2015, p. 73)

                           31 ta' Diċembru 2017 (3)

                           Prevenzjoni tal-frodi u tal-iffalsifikar

                           10

                              Id-Deċiżjoni Qafas tal-Kunsill 2001/413/ĠAI tat-28 ta' Mejju 2001 li tiġġieled frodi u ffalsifikar ta' mezzi ta' ħlas bi flus mhux kontanti (ĠU L 149, 2.6.2001, p. 1)

                           fil-31 ta' Diċembru 2010.

                           11

                              Ir-Regolament tal-Kunsill (KE) Nru 1338/2001 tat-28 ta' Ġunju 2001 li jistabbilixxi miżuri neċessarji għall-protezzjoni mill-iffalsifikar tal-euro (ĠU L 181, 4.7.2001, p. 6)

                           fil-31 ta' Diċembru 2010.

                           Emendata minn:

                           12

                           Ir-Regolament tal-Kunsill (KE) Nru 44/2009 tat-18 ta' Diċembru 2008 li jemenda r-Regolament (KE) Nru 1338/2001 li jistabbilixxi l-miżuri neċessarji għall-protezzjoni kontra l-iffalsifikar tal-euro (ĠU L 17, 22.1.2009, p. 1)

                           13

                              Ir-Regolament tal-Kunsill (KE) Nru 2182/2004 tas-6 ta' Diċembru 2004 dwar midalji u tokens simili għall-muniti tal-euro (ĠU L 373, 21.12.2004, p. 1)

                           fil-31 ta' Diċembru 2010.

                           Emendat minn:

                           14

                           Ir-Regolament tal-Kunsill (KE) Nru 46/2009 tat-18 ta' Diċembru 2008 li jemenda r-Regolament (KE) Nru 2182/2004 dwar midalji u tokens simili għall-muniti tal-euro (ĠU L 17, 22.1.2009, p. 5.)

                           15

                              Id-Direttiva 2014/62/UE tal-Parlament Ewropew u tal-Kunsill tal-15 ta' Mejju 2014 dwar il-protezzjoni tal-euro u muniti oħra kontra l-iffalsifikar permezz tal-liġi kriminali, u li tissostitwixxi d-Deċiżjoni Kwadru tal-Kunsill 2000/383/ĠAI (ĠU L 151, 21.5.2014. p. 1)

                           31 ta' Diċembru 2016 (2)

                           Regoli dwar il-karti u l-muniti tal-euro

                           16

                              Il-Konklużjonijiet tal-Kunsill tat-23 ta' Novembru 1998 u tal-5 ta' Novembru 2002 dwar il-muniti għall-kollezzjonisti

                           fil-31 ta' Diċembru 2010.

                           17

                              Il-Konklużjonijiet tal-Kunsill tal-10 ta' Mejju 1999 dwar is-sistema għall-immaniġġjar tal-kwalità għall-muniti tal-euro.

                           fil-31 ta' Diċembru 2010.

                           18

                              Communication from the Commission of 22 October 2001 on copyright protection of the common face design of the euro coins (C(2001) 600 finali) (ĠU C 318, 13.11.2001, p. 3)

                           fil-31 ta' Diċembru 2010.

                           19

                              Linja ta' gwida BĊE/2003/5 tal-Bank Ċentrali Ewropew tal-20 ta' Marzu 2003 dwar l-infurzar ta' miżuri kontra r-riproduzzjoni tal-karti tal-flus ewro irregolari u dwar il-bdil u l-irtirar tal-karti tal-flus ewro (ĠU L 78, 25.3.2003, p. 20).

                           fil-31 ta' Diċembru 2010.

                           Emendata minn:

                           20

                           Il-Linja gwida BĊE/2013/11 tal-Bank Ċentrali Ewropew tad-19 ta' April 2013 li temenda l-Linja gwida BĊE/2003/5 dwar l-infurzar ta' miżuri kontra r-riproduzzjoni tal-karti tal-flus tal-euro irregolari u dwar il-bdil u l-irtirar tal-karti tal-flus tal-euro (ĠU L 118, 30.4.2013, p. 43)

                           31 ta' Diċembru 2014 (1)

                           21

                              Id-Deċiżjoni BĊE/2010/14 tal-Bank Ċentrali Ewropew tas-16 ta' Settembru 2010 dwar il-verifika tal-awtentiċità u l-kundizzjoni u r-riċirkulazzjoni tal-karti tal-flus tal-euro (ĠU L 267, 9.10.2010, p. 1)

                           fil-31 ta' Diċembru 2012.

                           Emendata minn:

                           22

                           Id-Deċizjoni BĊE/2012/19 tal-Bank Ċentrali Ewropew tas-7 ta' Settembru 2012 (ĠU L 253, 20.9.2012, p. 19)

                           31 ta' Diċembru 2013 (1)

                           23

                              Ir-Regolament (UE) Nru 1210/2010 tal-Parlament Ewropew u tal-Kunsill tal-15 ta' Diċembru 2010 li jikkonċerna l-awtentikazzjoni tal-muniti tal-euro u t-trattament ta' muniti tal-euro li mhumiex tajba għaċ-ċirkolazzjoni (ĠU L 339, 22.12.2010, p. 1)

                           fil-31 ta' Diċembru 2012.

                           24

                              Ir-Regolament (UE) Nru 651/2012 tal-Parlament Ewropew u tal-Kunsill tal-4 ta' Lulju 2012 dwar il-ħruġ tal-muniti tal-euro (ĠU L 201, 27.7.2012, p. 135)

                           31 ta' Diċembru 2013 (1)

                           25

                              Id-Deċiżjoni BĊE/2013/10 tal-Bank Ċentrali Ewropew tad-19 ta' April 2013 dwar id-denominazzjonijiet, l-ispeċifikazzjonijiet, ir-riproduzzjoni, il-bdil u l-irtirar tal-karti tal-flus tal-euro (ĠU L 118, 30.4.2013, p. 37)

                           31 ta' Diċembru 2014 (1)

                           26

                              Ir-Regolament tal-Kunsill (UE) Nru 729/2014 tal-24 ta' Ġunju 2014 dwar denominazzjonijiet u speċifikazzjonijiet tekniċi tal-muniti tal-euro maħsuba għaċ-ċirkolazzjoni (ĠU L 194, 2.7.2014, p. 1)

                           31 ta' Diċembru 2013 (2)

                  Taqsima tal-Annness tal-Ftehim Monetarju konformi mal-Ftehim ad hoc tal-Kumitat Konġunt fuq talba mis-Santa Sede u l-Istat tal-Belt tal-Vatikan dwar l-inklużjoni ta' regoli relevanti applikabbli għal entitajiet li jwettqu attivitajiet fuq bażi professjonali

                           PARTIJIET RELEVANTI TAL-ISTRUMENTI LEGALI LI ĠEJJIN

                           SKADENZA GĦALL-IMPLEMENTAZZJONI

                           27

                              Id-Direttiva tal-Kunsill 86/635/KEE tat-8 ta' Diċembru 1986 dwar il-kontijiet annwali u l-kontijiet konsolidati ta' banek u istituzzjonijiet finanzjarji oħrajn (ĠU L 372, 31.12.1986, p. 1)

                           31 ta' Diċembru 2016 (2)

                           Emendata minn:

                           28

                           Id-Direttiva 2001/65/KE tal-Parlament Ewropew u tal-Kunsill tas-27 ta' Settembru 2001 (ĠU L 283, 27.10.2001, p. 28)

                           29

                           Id-Direttiva 2003/51/KE tal-Parlament Ewropew u tal-Kunsill tat-18 ta' Ġunju 2003 (ĠU L 178, 17.7.2003, p. 16)

                           30

                           Id-Direttiva 2006/46/KE tal-Parlament Ewropew u tal-Kunsill tal-14 ta' Ġunju 2006 (ĠU L 224, 16.8.2006, p. 1)

                           31

                              Id-Direttiva 2013/36/UE tal-Parlament Ewropew u tal-Kunsill tas-26 ta' Ġunju 2013 dwar l-aċċess għall-attività tal-istituzzjonijiet ta' kreditu u s-superviżjoni prudenzjali tal-istituzzjonijiet ta' kreditu u tad-ditti tal-investiment, li temenda d-Direttiva 2002/87/KE u li tħassar id-Direttivi 2006/48/KE u 2006/49/KE (ĠU L 176, 27.6.2013, p. 338)

                           31 ta' Diċembru 2017 (2)

                           32

                              Ir-Regolament (UE) Nru 575/2013 tal-Parlament Ewropew u tal-Kunsill tas-26 ta' Ġunju 2013 dwar ir-rekwiżiti prudenzjali għall-istituzzjonijiet ta' kreditu u d-ditti tal-investiment u li jemenda r-Regolament (UE) Nru 648/2012 (ĠU L 176, 27.6.2013, p. 1)

                           31 ta' Diċembru 2017 (2)

                           Emendat minn:

                           33

                           Ir-Regolament ta' Delega tal-Kummissjoni (UE) 2015/62 tal-10 ta' Ottubru 2014 li jemenda r-Regolament (UE) Nru 575/2013 tal-Parlament Ewropew u tal-Kunsill rigward il-proporzjon ta' ingranaġġ (ĠU L 11, 17.1.2015, p. 37)

                           31 ta' Diċembru 2017 (3)

                           Issupplimentat minn:

                           34

                           Ir-Regolament ta' Delega tal-Kummissjoni (UE) Nru 241/2014 tas-7 ta' Jannar 2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward ta' standards tekniċi regolatorji għar-Rekwiżiti tal-Fondi Proprji għall-istituzzjonijiet (ĠU L 74, 14.3.2014, p. 8),

                           31 ta' Diċembru 2017 (3)

                           Emendat minn:

                           35

                           Ir-Regolament ta' Delega tal-Kummissjoni (UE) 2015/923 tal-11 ta' Marzu 2015 li jemenda r-Regolament Delegat (UE) Nru 241/2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill fir-rigward ta' standards tekniċi regolatorji għar-Rekwiżiti tal-Fondi Proprji għall-istituzzjonijiet (ĠU L 150, 17.6.2015, p. 1)

                           31 ta' Diċembru 2017 (3)

                           36

                           Ir-Regolament ta' Delega tal-Kummissjoni (UE) 2015/61 tal-10 ta' Ottubru 2014 li jissupplimenta r-Regolament (UE) Nru 575/2013 tal-Parlament Ewropew u tal-Kunsill rigward ir-rekwiżit ta' kopertura tal-likwidità għall-Istituzzjonijiet ta' Kreditu (ĠU L 11, 17.1.2015, p. 1)

                           31 ta' Diċembru 2017 (3)

                           37

                           Ir-Regolament (UE) Nru 596/2014 tal-Parlament Ewropew u tal-Kunsill tas-16 ta' April 2014 dwar l-abbuż tas-suq (Regolament dwar l-abbuż tas-suq) u li jħassar id-Direttiva 2003/6/KE tal-Parlament Ewropew u tal-Kunsill u d-Direttivi tal-Kummissjoni 2003/124/KE, 2003/125/KE u 2004/72/KE (ĠU L 173, 12.6.2014, p. 1)

                           30 ta' Settembru 2018 (4)

                           Issupplimentat minn:

                           38

                           Id-Direttiva ta' Implimentazzjoni tal-Kummissjoni (UE) 2015/2392 tas-17 ta' Diċembru 2015 dwar ir-Regolament (UE) Nru 596/2014 tal-Parlament Ewropew u tal-Kunsill f'dak li għandu x'jaqsam ma' rappurtar lill-awtoritajiet kompetenti ta' ksur attwali jew potenzjali ta' dan ir-Regolament (ĠU L 332, 18.12.2015, p. 126)

                           30 ta' Settembru 2018 (4)

                           39

                           Ir-Regolament ta' Implimentazzjoni tal-Kummissjoni (UE) 2016/347 tal-10 ta' Marzu 2016 li jistabbilixxi standards tekniċi ta' implimentazzjoni fir-rigward tal-format preċiż tal-listi ta' persuni b'informazzjoni privileġġata, kif ukoll il-format għall-aġġornament tal-listi ta' persuni b'informazzjoni privileġġata f'konformità mar-Regolament (UE) Nru 596/2014 tal-Parlament Ewropew u tal-Kunsill (ĠU L 65, 11.3.2016, p. 49)

                           30 ta' Settembru 2018 (4)

                           40

                           Ir-Regolament ta' Implimentazzjoni tal-Kummissjoni (UE) 2016/378 tal-11 ta' Marzu 2016 li jistabbilixxi standards tekniċi ta' implimentazzjoni fir-rigward tal-waqt, il-format u l-mudell tal-preżentazzjoni tan-notifiki lill-awtoritajiet kompetenti skont ir-Regolament (UE) Nru 596/2014 tal-Parlament Ewropew u tal-Kunsill (ĠU L 72, 17.3.2016, p. 1)

                           30 ta' Settembru 2018 (4)

                           41

                           Ir-Regolament Delegat tal-Kummissjoni (UE) 2016/522 tas-17 ta' Diċembru 2015 li jissupplimenta r-Regolament (UE) Nru 596/2014 tal-Parlament Ewropew u tal-Kunsill fir-rigward ta' eżenzjoni għal ċerti korpi pubbliċi ta' pajjiżi terzi u l-banek ċentrali, l-indikaturi ta' manipulazzjoni tas-suq, il-limiti ta' divulgazzjoni, l-awtorità kompetenti għan-notifiki ta' ttardjar, il-permess għal negozjar matul perjodi magħluqa u t-tipi ta' tranżazzjonijiet tal-amministraturi notifikabbli (ĠU L 88, 5.4.2016, p. 1)

                           30 ta' Settembru 2018 (4)

                           42

                           Ir-Regolament ta' Implimentazzjoni tal-Kummissjoni (UE) 2016/523 tal-10 ta' Marzu 2016 li jistipula standards tekniċi ta' implimentazzjoni rigward il-format u l-mudell ta' notifika u divulgazzjoni pubblika ta' transazzjonijiet maniġerjali skont ir-Regolament (UE) Nru 596/2014 tal-Parlament Ewropew u tal-Kunsill (ĠU L 88, 5.4.2016, p. 19)

                           30 ta' Settembru 2018 (4)

                           43

                              Id-Direttiva 2014/57/UE tal-Parlament Ewropew u tal-Kunsill tas-16 ta' April 2014 dwar sanzjonijiet kriminali għal abbuż tas-suq (direttiva dwar l-abbuż tas-suq) (ĠU L 173, 12.6.2014, p. 179)

                           30 ta' Settembru 2018 (4)

                           Leġiżlazzjoni dwar il-ġbir ta' informazzjoni statistika

                           44

                              Il-Linja gwida BĊE/2013/24 tal-Bank Ċentrali Ewropew tal-25 ta' Lulju 2013 dwar ir-rekwiżiti ta' rapportar tal-istatistika tal-Bank Ċentrali Ewropew fil-qasam tal-kontijiet finanzjarji trimestrali (ĠU L 2, 7.1.2014, p. 34)

                           31 ta' Diċembru 2016 (2)

                           Emendata minn:

                           45

                           Il-Linja Gwida (UE) 2016/66 tal-Bank Ċentrali Ewropew tas-26 ta' Novembru 2015 li temenda l-Linja ta' Gwida BĊE/2013/24 dwar l-obbligi ta' rappurtar tal-istatistika tal-Bank Ċentrali Ewropew fil-qasam tal-kontijiet finanzjarji trimestrali (BĊE/2015/40) (ĠU L 14, 21.1.2016, p. 36)

                           31 ta' Marzu 2017 (4)

                           46

                              Ir-Regolament (UE) Nru 1071/2013 tal-Bank Ċentrali Ewropew tal-24 ta' Settembru 2013 dwar il-karta tal-bilanċ ikkonsolidata tas-settur tal-istituzzjonijiet finanzjarji monetarji (riformulazzjoni) (BĊE/2013/33) (ĠU L 297, 7.11.2013, p. 1)

                           31 ta' Diċembru 2016 (2)

                           Emendat minn:

                           47

                           Ir-Regolament (UE) Nru 1375/2014 tal-Bank Ċentrali Ewropew tal-10 ta' Diċembru 2014 li jemenda r-Regolament (UE) Nru 1071/2013 dwar il-karta tal-bilanċ tas-settur tal-istituzzjonijiet finanzjarji monetarji (BĊE/2013/33) (BĊE/2014/51)(ĠU L 366, 20.12.2014, p. 77)

                           48

                              Ir-Regolament (UE) Nru 1072/2013 tal-Bank Ċentrali Ewropew tal-24 ta' Settembru 2013 dwar statistika fuq rati ta' imgħax applikati minn istituzzjonijiet finanzjarji monetarji (BĊE/2013/34) (ĠU L 297, 7.11.2013, p. 51)

                           31 ta' Diċembru 2016 (2)

                           Emendat minn:

                           49

                           Ir-Regolament (UE) Nru 756/2014 tal-Bank Ċentrali Ewropew tat-8 ta' Lulju 2014 li jemenda r-Regolament (UE) Nru 1072/2013 (BĊE/2013/34) dwar statistika fuq rati ta' imgħax applikati minn istituzzjonijiet finanzjarji monetarji (BĊE/2014/30) (ĠU L 205, 12.7.2014, p. 14)

                           50

                              Il-Linja Gwida BĊE/2014/15 tal-Bank Ċentrali Ewropew tal-4 ta' April 2014 dwar statistika monetarja u finanzjarja (ĠU L 340, 26.11.2014, p. 1)

                           31 ta' Diċembru 2016 (2)

                           Emendata minn:

                           51

                           Il-Linja Gwida BĊE/2014/43 tal-Bank Ċentrali Ewropew tas-6 ta' Novembru 2014 li temenda l-Linja Gwida BĊE/2014/15 dwar statistika monetarja u finanzjarja (ĠU L 93, 9.4.2015, p. 82)

                           52

                           Il-Linja Gwida (UE) 2016/450 tal-Bank Ċentrali Ewropew tal-4 ta' Diċembru 2015 li temenda l-Linja Gwida BĊE/2014/15 dwar statistika monetarja u finanzjarja (BĊE/2015/44) (ĠU L 86, 1.4.2016, p. 42)

                           31 ta' Marzu 2017 (4)

            (1)  Dawn l-iskadenzi ġew maqbula mill-Kumitat Konġunt tal-2013.

            (2)  Dawn l-iskadenzi ġew maqbula mill-Kumitat Konġunt tal-2014.

            (3)  Dawn l-iskadenzi ġew maqbula mill-Kumitat Konġunt tal-2015.

            (4)  Dawn l-iskadenzi ġew maqbula mill-Kumitat Konġunt tal-2016.

            (*1)  Id-Direttiva 2005/60/KE titħassar bid-Direttiva (UE) 2015/849 iżda tibqa' fl-anness sad-data tal-iskadenza deċiża għat-traspożizzjoni tad-Direttiva (UE) 2015/849.

            (*2)  Id-Direttiva tal-Kummissjoni 2006/70/KE titħassar bid-Direttiva (UE) 2015/849 iżda tibqa' fl-anness sad-data tal-iskadenza deċiża għat-traspożizzjoni tad-Direttiva (UE) 2015/849.”


title: Deċiżjoni tal-Kummissjoni tas- 27 ta' Frar 2006 għat-twaqqif ta' Grupp ta' Esperti ta' Livell Għoli dwar il-Libreriji Diġitali (Dan it-test jirrevoka u jissostitwixxi t-test ippublikat fil- Ġurnal Uffiċjali L 46 tas-16 ta' Frar 2006, p. 32 )

text:
               8.5.2007

               MT

               Il-Ġurnal Uffiċjali ta’ l-Unjoni Ewropea

               350

         DEĊIŻJONI TAL-KUMMISSJONI
   tas-27 ta' Frar 2006
   għat-twaqqif ta' Grupp ta' Esperti ta' Livell Għoli dwar il-Libreriji Diġitali
   (Dan it-test jirrevoka u jissostitwixxi t-test ippublikat fil-Ġurnal Uffiċjali L 46 tas-16 ta' Frar 2006, p. 32)
   (2006/178/KE)
   IL-KUMMISSJONI TAL-KOMUNITAJIET EWROPEJ,
   Wara li kkunsidrat t-Trattat li jistabbilixxi l-Komunità Ewropea,
   billi:

               (1)

               l-Artikolu 157 tat-Trattat li jistabbilixxi l-Komunità Ewropea jagħti lill-Komunità u l-Istati Membri l-kariga biex jiżguraw li hemm il-kundizzjonijiet meħtieġa għall-kompetittività ta' l-industrija tal-Komunità. L-Artikolu 151 jipprevedi li l-Komunità għandha tikkontribwixxi biex il-kulturi ta' l-Istati Membri jiffjorixxu, filwaqt li tiġi rrispettata d-diversità nazzjonali u reġjunali tagħhom u fl-istess waqt twassal biex il-wirt kulturali komuni jimxi 'il quddiem.

               (2)

               Il-Komunikazzjoni mill-Kummissjoni “i2010 — Soċjetà Informatika Ewropea għall-impjieg u t-tkabbir” (1) ħabbret inizjattiva prominenti dwar il-libreriji diġitali.

               (3)

               Il-Komunikazzjoni mill-Kummissjoni “i2010: Libreriji Diġitali” (2) (minn hawn 'il quddiem “il-Komunikazzjoni”) ħabbret il-ħolqien ta' Grupp ta' Esperti ta' Livell Għoli dwar il-Libreriji Diġitali li għandu jagħti pariri lill-Kummissjoni dwar kif l-aħjar tindirizza l-isfidi ta' organizzazzjoni, legali u tekniċi fil-livell Ewropew.

               (4)

               Il-White Paper dwar Politika Ewropea dwar il-Komunikazzjoni (3) adottata mill-Kummissjoni fl-1 ta' Frar 2006 issemmi r-rwol essenzjali li l-libreriji diġitali għandhom fl-għoti ta' aċċess ħieles liċ-ċittadini Ewropej għal tagħrif dwar l-Ewropa permezz tat-teknoloġiji ta' l-informazzjoni.

               (5)

               Il-grupp għandu jikkontribwixxi għal viżjoni strateġika komuni għal-libreriji diġitali Ewropej.

               (6)

               Il-grupp għandu jkun magħmul minn esperti kwalifikati ħafna b'kompetenza fil-libreriji diġitali, maħtura f'kapaċità personali.

               (7)

               Il-“Grupp ta' Esperti ta' Livell Għoli dwar il-Libreriji Diġitali” għandu għalhekk jitwaqqaf u jitħejju d-dettalji dwar it-termini ta' referenza u l-istruttura tiegħu.

         IDDEĊIDIET KIF ĠEJ:
   Artikolu 1
   B'dan, il-Kummissjoni twaqqaf il-grupp ta' esperti “Grupp ta' Esperti ta' Livell Għoli dwar il-Libreriji Diġitali”, minn hawn 'il quddiem msemmi “il-grupp”.
   Artikolu 2
   Ħidma
   Il-Kummissjoni tista' tikkonsulta l-grupp fuq kwalunkwe kwistjoni li għandha x'taqsam ma' l-implimentazzjoni ta' l-inizjattiva tal-libreriji diġitali kif stabbilit fil-Komunikazzjoni.
   Il-ħidma tal-grupp se tkun li:

               —

               jagħti pariri lill-Kummissoni dwar kif l-aħjar tindirizza l-isfidi ta' organizzazzjoni, legali u tekniċi fil-livell Ewropew;

               —

               jikkontribwixxi għal viżjoni strateġika komuni għal-libreriji diġitali Ewropej.

         Artikolu 3
   Kompożizzjoni — Ħatra
   1.   Id-Direttur Ġenerali tad-DĠ “Soċjetà dwar l-Informazzjoni u l-Medja” jew permezz tar-rappreżentant tiegħu/tagħha, għandu l-kariga li jaħtar il-membri tal-grupp. Għandhom jiġu maħtura bħala esperti ta' livell għoli b'kompetenza fil-libreriji diġitali.
   2.   Il-grupp se jkun magħmul minn massimu ta' 20 membru.
   3.   Japplikaw id-dispożizzjonijiet li ġejjin:

               —

               Il-membri huma maħtura fil-kapaċità personali kemm bħala esperti ta' livell għoli dwar il-libreriji diġitali u huma meħtieġa li jagħtu pariri lill-Kummissjoni b'mod independenti minn influwenza oħra minn barra.

               —

               Il-Membri se jinħatru biex jiżguraw, kemm jista' jkun possibbli, bilanċ adegwat f'termini ta':

                           —

                           firxa ta' kompetenzi;

                           —

                           oriġini ġeografika;

                           —

                           sess.

               —

               Il-Grupp se jinkludi esperti mill-kategoriji li ġejjin:

                           —

                           organizzazzjonijiet ta' memorja (libreriji, arkivji, mużewijiet);

                           —

                           awturi, pubblikaturi u fornituri tal-kontenut;

                           —

                           l-industrija ta' l-ICT (e.għodod għat-tiftix, fornituri ta' teknoloġija);

                           —

                           organizzazzjonijiet ta' xjenza u riċerka, l-akkademja.

               —

               Il-membri jistgħu ma jaħtrux alternattiv biex jissostitwuhom.

               —

               Il-membri jinħatru għal mandat ta' sentejn li jista' jiġġedded. Għandhom jibqgħu fil-kariga sa meta jiġu ssostitwiti jew jispiċċalhom il-mandat.

               —

               Il-membri li ma għadhomx fil-pożizzjoni li jikkontribwixxu b'mod effettiv fil-ħidmiet tal-grupp, li jippreżentaw ir-riżenja tagħhom jew li ma jirrispettawx il-kundizzjonijiet stabbiliti fil-ħames inċiż ta' dan il-paragrafu jew ta' l-Artikolu 287 tat-Trattat li jistabbilixxi l-Komunità Ewropea, jistgħu jiġu ssostitwiti għall-perjodu taż-żmien li jkun fadallu l-mandat tagħhom.

               —

               Il-membri għandhom jiffirmaw kull sena dikjarazzjoni fejn jistqarru li huma jaġixxu fl-interess pubbliku kif ukoll dikjarazzjoni li tikkonferma n-nuqqas jew l-eżistenza ta' kull interess li jista' jaffettwa l-indipendenza tagħhom.

               —

               L-ismijiet tal-membri huma ppublikati fuq is-sit ta' l-Internet tad-DĠ “Soċjetà ta' l-Informazzjoni u l-Medja”. L-ismijiet tal-membri jinġabru, jiġu pproċessati u ppubblikati skond id-dispożizzjonijiet tar-Regolament (KE) Nru 45/2001.

         Artikolu 4
   Operazzjoni
   1.   Il-grupp għandu jkun ppresedut minn rappreżentant tal-Kummissjoni.
   2.   Bi ftehim mal-Kummissjoni, jistgħu jitwaqqfu subgruppi biex jeżaminaw il-mistoqsijiet speċifiċi skond it-termini ta' referenza stabbiliti mill-grupp; kif ilestu l-ħidmiet tagħhom il-gruppi għandhom jinfirdu.
   3.   Ir-rappreżentant tal-Kummissjoni jista' jistieden esperti jew osservaturi b'kompetenza speċifika f'suġġett fuq l-aġenda biex jipparteċipaw fil-ħidmiet tal-grupp meta dan ikun utli u/jew neċessarju.
   4.   L-informazzjoni akkwistata fil-qafas tal-parteċipazzjoni fid-ħidmiet tal-grupp jew subgrupp ma tistax tinħareġ jekk il-Kummissjoni tiddikjara li din tkun marbuta ma' kwistjonijiet konfidenzjali.
   5.   Il-grupp u s-subgruppi tiegħu normalment jitaqgħu fl-istabbilimenti tal-Kummissjoni skond il-proċeduri u l-iskeda stabbilita minnha. Il-Kummissjoni għandha tipprovdi s-servizzi segretarjali. Uffiċjali oħra tal-Kommissjoni li għandhom interess fil-proċedimenti jistgħu jieħdu sehem f'dawn il-laqgħat.
   6.   Il-grupp għandu jadotta r-regoli ta' proċedura tiegħu abbażi tar-regoli standard ta' proċedura adottati mill-Kummissjoni (4).
   7.   Il-Kummissjoni tista' tippubblika, fil-lingwa oriġinali tad-dokument ikkonċernat, kull sommarju, konklużjoni, jew parti minn konklużjoni jew dokument ta' ħidma tal-grupp.
   Artikolu 5
   Spejjeż tal-laqgħat
   L-ispejjeż tal-vjaġġ u, ta' l-akkomodazzjoni mħallsa mill-membri, l-esperti u l-osservaturi fl-ambitu ta' l-attivitajiet tal-grupp jistgħu jiġu rimborżati mill-Kummissjoni b'konformità mad-dispożizzjoni fis-seħħ fi ħdan din ta' l-aħħar. Il-membri mhumiex imħallsa tas-servizzi tagħhom.
   Artikolu 6
   Id-dħul fis-seħħ
   Din id-deċiżjoni għandha tidħol fis-seħħ fil-jum tal-pubblikazzjoni tagħha fil-Ġurnal Uffiċjali ta' l-Unjoni Ewropea. Hija applikabbli mill-31 ta' Diċembru 2008. Il-Kummissjoni għandha tiddeċiedi dwar estensjoni possibbli qabel din id-data.

      Magħmula fi Brussell, is-27 ta' Frar 2006.

            Għall-Kummissjoni

         Mrs Viviane REDING

            Membru tal-Kummissjoni

      (1)  COM (2005) 229 finali.

      (2)  COM (2005) 465 finali.

      (3)  COM (2005) 35 finali.

      (4)  SEC 2005(1004), Anness III.


title: 2012/95/Euratom: Deċiżjoni tal-Kunsill tad- 19 ta’ Diċembru 2011 dwar il-programm speċifiku, li għandu jitwettaq permezz ta’ azzjonijiet diretti miċ-Ċentru Konġunt għar-Riċerka, li jimplimenta l-Programm Kwadru tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012 sal-2013)

text:
               18.2.2012

               MT

               Il-Ġurnal Uffiċjali tal-Unjoni Ewropea

               L 47/40

         DEĊIŻJONI TAL-KUNSILL
   tad-19 ta’ Diċembru 2011
   dwar il-programm speċifiku, li għandu jitwettaq permezz ta’ azzjonijiet diretti miċ-Ċentru Konġunt għar-Riċerka, li jimplimenta l-Programm Kwadru tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012 sal-2013)
   (2012/95/Euratom)
   IL-KUNSILL TAL-UNJONI EWROPEA,
   Wara li kkunsidra t-Trattat li jistabbilixxi l-Komunità Ewropea tal-Enerġija Atomika, u b’mod partikolari l-Artikolu 7 tiegħu,
   Wara li kkunsidra l-proposta mill-Kummissjoni Ewropea sottomessa wara konsultazzjoni mal-Kumitat tax-Xjenza u t-Teknoloġija,
   Wara li kkunsidra l-opinjoni tal-Parlament Ewropew (1),
   Wara li kkunsidra l-opinjoni tal-Kumitat Ekonomiku u Soċjali Ewropew (2),
   Billi:

               (1)

               F’konformità mad-Deċiżjoni tal-Kunsill 2012/93/Euratom tad-19 ta’ Diċembru 2011 dwar il-Programm Kwadru tal-Komunità Ewropea tal-Enerġija Atomika għar-riċerka u attivitajiet ta’ taħriġ (2012-2013) (3), (minn hawn ’il quddiem imsejjaħ “il-Programm Kwadru”) il-Programm Kwadru għandu jiġi implimentat permezz ta’ programmi speċifiċi li jiddefinixxu regoli dettaljati għall-implimentazzjoni tagħhom, jistabbilixxu t-tul taż-żmien tagħhom u jipprevedu l-mezzi meqjusa bħala neċessarji.

               (2)

               Il-Programm Kwadru fih żewġ tipi ta’ attivitajiet: azzjonijiet indiretti fir-riċerka dwar l-enerġija mill-fużjoni u riċerka dwar il-fissjoni nukleari, is-sigurtà u l-protezzjoni mir-radjazzjoni, u azzjonijiet diretti għall-attivitajiet taċ-Ċentru Konġunt għar-Riċerka (JRC) fil-qasam tal-ġestjoni tal-iskart nukleari, l-impatt ambjentali, is-sigurtà u s-sikurezza, speċjalment dawk relatati mal-avvenimenti nukleari u b’kont meħud tat-tagħlimiet miksuba minn esperjenzi preċedenti. L-azzjonijiet diretti għandhom jiġu implimentati minn danil-programm speċifiku attwali.

               (3)

               Il-JRC għandu jimplimenta l-attivitajiet ta’ riċerka u taħriġ li jridu jitwettqu permezz ta’ azzjonijiet diretti taħt dan il-programm speċifiku.

               (4)

               Meta jwettaq il-missjoni tiegħu, il-JRC għandu jipprovdi appoġġ xjentifiku u tekniku orjentat lejn il-klijenti għall-proċess tat-tfassil tal-politika tal-Unjoni, biex ikun żgurat appoġġ għall-implimentazzjoni u l-monitoraġġ tal-politiki eżistenti u r-rispons għall-ħtiġijiet ġodda tal-politika. Sabiex iwettaq il-missjoni tiegħu, il-JRC għandu jwettaq riċerka tal-ogħla kwalità Ewropea, inkluż billi jżomm il-livell tiegħu stess ta’ eċċellenza xjentifika.

               (5)

               Fl-implimentazzjoni ta’ dan il-programm speċifiku, għandha ssir enfasi fuq il-promozzjoni tal-mobilità u t-taħriġ tar-riċerkaturi u l-promozzjoni tal-innovazzjoni, fl-Unjoni. B’mod partikolari, il-JRC għandu jipprovdi taħriġ adatt fil-qasam tas-sigurtà u s-sikurezza nukleari.

               (6)

               Dan il-programm speċifiku għandu jkun implimentat b’mod flessibbli, effiċjenti u trasparenti, waqt li jitqiesu l-ħtiġijiet rilevanti tal-utenti tal-JRC u l-politiki tal-Unjoni, filwaqt li jkunu protetti l-interessi finanzjarji tal-Unjoni. L-attivitajiet ta’ riċerka mwettqa taħt dan il-programm speċifiku għandhom jiġu addattati fejn ikun adatt għal dawn il-ħtiġijiet u għall-iżviluppi xjentifiċi u teknoloġiċi u għandu jkollhom l-għan li tinkiseb eċċellenza xjentifika.

               (7)

               Għall-implimentazzjoni ta’ dan il-programm speċifiku, il-kooperazzjoni taħt il-Ftehim dwar iż-Żona Ekonomika Ewropea jew taħt Ftehim ta’ Assoċjazzjoni tista’ tkun ikkumplementata b’kooperazzjoni internazzjonali, b’mod partikolari fuq il-bażi tal-Artikolu 2(h), l-Artikolu 101 u l-Artikolu 102 tat-Trattat, ma’ pajjiżi terzi u organizzazzjonijiet internazzjonali.

               (8)

               Fil-kuntest tal-attivitajiet ta’ tkabbir u integrazzjoni, il-JRC jimmira li jippromwovi l-integrazzjoni tal-organizzazzjonijiet u r-riċerkaturi tal-Istati Membri ġodda fl-attivitajiet tiegħu b’mod partikolari għall-implimentazzjoni tal-komponenti tax-xjenza u t-teknoloġija tal-acquis tal-Unjoni, kif ukoll aktar kooperazzjoni mal-organizzazzjonijiet u r-riċerkaturi mill-pajjiżi ta’ adeżjoni u kandidati. Għandu jkun previst ukoll ftuħ progressiv lejn il-pajjiżi ġirien, b’mod speċifiku fuq temi ta’ prijorità tal-Politika Ewropea tal-Viċinat.

               (9)

               Il-JRC għandu jkompli jiġġenera riżorsi addizzjonali permezz ta’ attivitajiet kompetittivi. Dawn jinkludu l-parteċipazzjoni fl-azzjonijiet indiretti tal-Programm Kwadru, ħidma ta’ partijiet terzi u, fuq skala iżgħar, l-isfruttament tal-proprjetà intellettwali.

               (10)

               Ġestjoni finanzjarja soda ta’ dan il-programm speċifiku u l-implimentazzjoni tiegħu għandhom ikunu żgurati b’mod effikaċi u faċli għall-utent, waqt li jkunu żgurati ċ-ċertezzi ġuridiċi u l-aċċessibilità tar-riżultati tal-programm għall-parteċipanti kollha, skont ir-Regolament tal-Kunsill (KE, Euratom) Nru 1605/2002 tal-25 ta’ Ġunju 2002 rigward ir-Regolament Finanzjarju applikabbli għall-baġit ġenerali tal-Komunitajiet Ewropej (4) u r-Regolament tal-Kummissjoni (KE, Euratom) Nru 2342/2002 tat-23 ta’ Diċembru 2002 li jippreskrivi regoli ddettaljati għall-implimentazzjoni tar-Regolament tal-Kunsill (KE, Euratom) Nru 1605/2002 fuq ir-Regolament Finanzjarju li jgħodd għall-baġit ġenerali tal-Komunitajiet Ewropej (5).

               (11)

               Għandhom jittieħdu miżuri adatti — proporzjonati għall-interessi finanzjarji tal-Unjoni — biex ikunu sorveljati kemm l-effikaċja tal-appoġġ finanzjarju mogħti kif ukoll l-effikaċja tal-użu ta’ dawn il-fondi sabiex ikunu evitati l-irregolaritajiet u l-frodi. Għandhom jittieħdu l-passi meħtieġa biex ikunu rkuprati l-fondi mitlufa, indebitament imħallsa jew użati skorrettament skont ir-Regolament (KE, Euratom) Nru 1605/2002, ir-Regolament (KE, Euratom) Nru 2342/2002, ir-Regolament tal-Kunsill (KE, Euratom) Nru 2988/95 tat-18 ta’ Diċembru 1995 dwar il-protezzjoni tal-interessi finanzjarji tal-Komunità Ewropea (6), ir-Regolament tal-Kunsill (KE, Euratom) Nru 2185/96 tal-11 ta’ Novembru 1996 dwar il-verifiki u l-ispezzjonijiet fuq il-post imwettqa mill-Kummissjoni sabiex tipproteġi l-interessi finanzjarji tal-Komunità Ewropea kontra l-frodi u irregolarijiet oħra (7) u r-Regolament (KE) Nru 1073/1999 tal-Parlament Ewropew u tal-Kunsill tal-25 ta’ Mejju 1999 dwar investigazzjonijiet immexxija mill-Uffiċċju Ewropew ta’ Kontra l-Frodi (OLAF) (8).

               (12)

               Il-Kummissjoni għandha, fi żmien opportun, tirranġa biex titwettaq valutazzjoni indipendenti dwar l-attivitajiet imwettqa fl-oqsma koperti minn dan il-programm speċifiku.

               (13)

               L-attivitajiet ta’ riċerka mwettqa taħt dan il-programm speċifiku għandhom jirrispettaw il-prinċipji etiċi fundamentali, inklużi dawk li huma riflessi fil-Karta tad-Drittijiet Fundamentali tal-Unjoni Ewropea,

         ADOTTA DIN ID-DEĊIŻJONI:
   Artikolu 1
   Il-programm speċifiku, li għandu jsir permezz ta’ azzjonijiet diretti miċ-Ċentru Konġunt għar-Riċerka (JRC), li jimplimenta l-Programm Kwadru tal-Komunità Ewropea tal-Enerġija Atomika għar-riċerka nukleari u attivitajiet ta’ taħriġ (2012 sal-2013) (minn hawn ’il quddiem imsejjaħ il-“programm speċifiku”), huwa adottat għall-perijodu mill-1 ta’ Jannar 2012 sal-31 ta’ Diċembru 2013.
   Artikolu 2
   Il-programm speċifiku għandu jistabilixxi l-attivitajiet għall-azzjonijiet nukleari tal-JRC, li jappoġġaw il-firxa kollha ta’ azzjonijiet ta’ riċerka mwettqa f’kooperazzjoni transnazzjonali fl-oqsma tematiċi li ġejjin:

               (a)

               il-ġestjoni tal-iskart nukleari, l-impatt ambjentali u l-għarfien bażiku;

               (b)

               is-sikurezza nukleari tas-sistemi ta’ reatturi ta’ rilevanza għall-Ewropa;

               (c)

               is-sigurtà nukleari (inklużi s-salvagwardji nukleari, in-nonproliferazzjoni, il-ġlieda kontra t-traffikar illegali u l-forensiċi nukleari).

         L-objettivi u l-linji ġenerali tal-attivitajiet imsemmija fl-ewwel paragrafu huma stabiliti fl-Anness.
   Artikolu 3
   Skont l-Artikolu 3 tad-Deċiżjoni 2012/93/Euratom, l-ammont massimu għat-twettiq tal-programm speċifiku huwa ta’ EUR 233 216 000.
   Artikolu 4
   L-attivitajiet tar-riċerka kollha mwettqa taħt il-programm speċifiku għandhom jitwettqu f’konformità mal-prinċipji etiċi fundamentali.
   Artikolu 5
   Il-programm speċifiku għandu jiġi implimentat permezz ta’ azzjonijiet diretti kif stabbilit fl-Anness II għad-Deċiżjoni 2012/93/Euratom.
   Artikolu 6
   1.   Il-Kummissjoni għandha tfassal programm ta’ ħidma multiannwali għall-implimentazzjoni tal-programm speċifiku, li jistipula f’aktar dettall l-objettivi u l-prijoritajiet xjentifiċi u teknoloġiċi stabiliti fl-Anness, u l-iskadenzi għall-implimentazzjoni.
   2.   Il-programm ta’ ħidma multiannwali għandu jqis l-attivitajiet tar-riċerka rilevanti mwettqa mill-Istati Membri, stati assoċjati u organizzazzjonijiet Ewropej u internazzjonali. Dan għandu jiġi aġġornat meta jkun adatt.
   Artikolu 7
   Il-Kummissjoni għandha tagħmel arranġamenti għall-monitoraġġ, il-valutazzjoni u r-reviżjoni indipendenti previsti fl-Artikolu 6 tad-Deċiżjoni 2012/93/Euroatom biex jitwettqu fir-rigward tal-attivitajiet imwettqa fl-oqsma koperti mill-programm speċifiku.
   Artikolu 8
   Din id-Deċiżjoni għandha tidħol fis-seħħ fit-tielet jum wara dak tal-pubblikazzjoni tagħha f’Il-Ġurnal Uffiċjali tal-Unjoni Ewropea.

      Magħmul fi Brussell, id-19 ta’ Diċembru 2011.

            Għall-Kunsill

            Il-President

         M. KOROLEC

      (1)  Opinjoni tal-15 ta’ Novembru 2011 (għadha mhijiex ippublikata fil-Ġurnal Uffiċjali). Opinjoni mogħtija wara konsultazzjoni mhux obbligatorja.

      (2)  ĠU C 318, 29.10.2011, p. 127. Opinjoni mogħtija wara konsultazzjoni mhux obbligatorja.

      (3)  Ara l-paġna 25 ta’ dan il-Ġurnal Uffiċjali.

      (4)  ĠU L 248, 16.9.2002, p. 1.

      (5)  ĠU L 357, 31.12.2002, p. 1.

      (6)  ĠU L 312, 23.12.1995, p. 1.

      (7)  ĠU L 292, 15.11.1996, p. 2.

      (8)  ĠU L 136, 31.5.1999, p. 1.

      ANNESS

         PROGRAMM SPEĊIFIKU TAĊ-ĊENTRU KONĠUNT GĦAR-RIĊERKA

      1.   Objettiv
      L-objettiv ġenerali tal-programm speċifiku huwa li jipprovdi appoġġ xjentifiku u tekniku orjentat lejn il-klijent għall-politika tal-UE relatata mal-enerġija nukleari, u li jissodisfa l-obbligi tat-Trattat. Biex tinkiseb din il-mira, l-għarfien, il-ħiliet u l-kompetenza jeħtieġu li jiġu aġġornati kontinwament, sabiex jipprovdu l-għarfien espert l-aktar avvanzat meħtieġ fl-oqsma tas-sikurezza tar-reatturi nukleari u s-salvagwardji nukleari u s-sigurtà.
      2.   Approċċ
      L-attivitajiet nukleari tal-JRC jimmiraw li jissodisfaw l-obbligi tar-riċerka u l-iżvilupp (R&Ż) tat-Trattat u li jappoġġaw kemm lill-Kummissjoni kif ukoll lill-Istati Membri fl-oqsma tas-salvagwardji u n-nonproliferazzjoni, il-ġestjoni tal-iskart, is-sikurezza tal-istallazzjonijiet nukleari u ċ-ċiklu tal-karburant, ir-radjuattività fl-ambjent u l-protezzjoni mir-radjazzjoni. Fid-dawl tal-enfasi rinfurzata fuq is-sikurezza nukleari li tikkontribwixxi għall-orjentazzjoni mill-ġdid tar-riċerka nukleari, il-qasam tan-nonproliferazzjoni għandu jirċievi l-akbar attenzjoni possibbli.
      Għall-Programm Kwadru, ir-riċerka u l-attività ta’ appoġġ ser ikomplu jiffokaw fuq:

                  (a)

                  il-ġestjoni tal-iskart nukleari, l-impatt ambjentali u l-għarfien bażiku;

                  (b)

                  is-sikurezza nukleari tas-sistemi ta’ reatturi ta’ rilevanza għall-Ewropa;

                  (c)

                  is-sigurtà nukleari (inklużi s-salvagwardji nukleari, in-nonproliferazzjoni, il-ġlieda kontra t-traffikar illegali, u l-forensiċi nukleari).

            Barra minn hekk, il-JRC se jsaħħaħ aktar ir-rwol tiegħu bħala referenza Ewropea għad-disseminazzjoni tal-informazzjoni, it-taħriġ u l-edukazzjoni għax-xjenzati żgħażagħ.
      3.   Attivitajiet
      3.1.   Il-ġestjoni tal-iskart nukleari, l-impatt ambjentali u l-għarfien bażiku
      3.1.1.   Il-karburant użat u l-karatterizzazzjoni, il-ħżin u d-disponiment ta’ skart ta’ livell għoli
      Il-ġestjoni tal-karburant użat u l-iskart nukleari ta’ livell għoli jinvolvi l-ipproċessar, il-kondizzjonar, it-trasport, il-ħżin interim u d-disponiment ġeoloġiku tagħhom. Il-mira aħħarija hija li jkun evitat ir-rilaxx ta’ radjunuklidi fil-bijosfera matul dawn l-istadji kollha tul l-iskala taż-żmien twila ħafna tad-dekompożizzjoni tagħhom. Id-disinn, il-valutazzjoni u l-funzjonament tas-sistemi ta’ barrieri ta’ konteniment mibnija u naturali tul l-iskali ta’ żmien rilevanti huma fundamentali biex jintlaħqu dawn l-objettivi u jiddependu fost affarijiet oħra fuq l-imġiba tal-karburant u/jew l-iskart fl-ambjent ġeoloġiku. Tali studji huma koperti minn dan il-programm speċifiku.
      3.1.2.   Kompartimentalizzazzjoni u trasmutazzjoni
      L-istrateġija ewlenija meqjusa għas-sistemi tal-enerġija nukleari tinkludi l-għeluq taċ-ċiklu tal-karburant nukleari, bil-għan li titnaqqas ir-radjutossiċità fuq perijdou twil ta’ żmien tal-iskart nukleari u jissaħħaħ l-użu sigur u effiċjenti tar-riżorsi. L-isfidi maġġuri għal dan il-kunċett jibqgħu l-aħjar użu tat-tekniki tal-kompartimentalizzazzjoni, is-separazzjoni ta’ radjunuklidi magħżula ta’ ħajja twila mill-karburant użat, u l-fabrikazzjoni u l-kwalifikazzjoni ta’ karburanti siguri u affidabbli għat-trasmutazzjoni tal-aktinidi. Xogħol esperimentali fuq il-kompartimentalizzazzjoni fil-JRC jinkludi r-riċerka kemm fuq id-dissoluzzjoni milwiema kif ukoll fuq il-proċessi pirometallurġiċi (f’mezzi salini).
      3.1.3.   Riċerka bażika tal-aktinidi
      Biex tinżamm il-kompetenza u l-pożizzjoni fuq quddiem fil-qasam tat-teknoloġija nukleari ċivili, huwa essenzjali li titrawwem ir-riċerka bażika interdixxiplinari dwar il-materjali nukleari bħala riżors li minnu jistgħu jirrużultaw innovazzjonijiet teknoloġiċi ġodda. Għaldaqstant, dan jirrikjedi għarfien dwar ir-rispons tal-hekk imsejħa “elementi tas-saff elettroniku 5f” (jiġifieri l-aktinidi) u l-komposti għal parametri termodinamiċi (ġeneralment estremi). Minħabba l-bażi tad-data sperimentali żgħira u l-kumplessità intrinsika tal-immodellar, l-għarfien attwali tagħna rigward dawn il-mekkaniżmi huwa limitat. Ir-riċerka bażika li tindirizza dawn il-kwistjonijiet hija kruċjali għall-fehim tal-imġiba ta’ dawn l-elementi u biex tibqa’ fuq quddiem fil-fiżika tal-materja kondensata kontemporanja. L-iżviluppi fl-immudellar avvanzat u s-simulazzjoni ser jiżdiedu biex tingħata spinta lill-impatt tal-programmi sperimentali.
      Il-programm ta’ riċerka bażika tal-JRC dwar l-aktinidi sejjer jibqa’ fuq quddiem fil-fiżika u l-kimika tal-aktinidi, bl-għan ewlieni li jkunu pprovduti faċilitajiet sperimentali tal-ogħla kwalità lix-xjenzati mill-universitajiet u ċ-ċentri tar-riċerka. Dawn jippermettulhom li jinvestigaw il-karatteristiċi tal-materjali ta’ aktinidi, sabiex titlesta l-edukazzjoni tagħhom u jikkontribwixxu għall-avvanzi fix-xjenzi nukleari.
      3.1.4.   Data nukleari
      Id-disinji proposti għal inċineraturi minuri ddedikati tal-aktinidi u kunċetti avvanzati għall-produzzjoni tal-enerġija nukleari jirriżultaw f’talbiet ġodda għal data nukleari bi preċiżjoni mtejba b’mod sinifikanti. Il-kwalità tad-data sperimentali hija kwistjoni ewlenija għal standards ta’ sikurezza aħjar u marġini tal-iżbalji mnaqqsa, u b’hekk il-kosteffettività fid-disinn u l-bini ta’ sistemi ta’ reatturi ġodda. Il-fajls tad-data użati, inkluż dawk tal-Aġenzija għall-Enerġija Nukleari tal-OECD, mill-industrija u l-laboratorji tar-riċerka jridu jkunu sħaħ, preċiżi u vvalidati permezz ta’ proċeduri tal-garanzija tal-kwalità ddefiniti sewwa.
      Il-JRC sejjer jipproduċi data meħtieġa fuq livell internazzjonali u sejjer ikompli wkoll it-tħaddim sikur tal-aċċelleraturi lineari Van de Graaff u GELINA.
      3.1.5.   Applikazzjonijiet mediċi mir-riċerka nukleari
      Terapiji ġodda tal-kanċer imsejħa terapija alfa mmirata (TAT), qed jieħdu vantaġġ mill-karatteristiċi fiżiċi uniċi tar-radjazzjoni tal-partikoli alfa (b’mod partikolari tal-enerġija għolja tagħha u t-tul tal-passaġġ qasir fit-tessut uman) biex jiġu mmirati u meqruda ċelloli morda b’mod selettiv waqt li jiġi evitat it-tessut b’saħħtu ta’ madwar. Dawn it-tekniki jistgħu jintużaw għall-kura tal-kanċer u mard infettiv.
      Il-JRC ser ikompli jappoġġa l-iżvilupp tat-TAT b’kooperazzjoni mill-qrib ma’ organizzazzjonijiet nazzjonali b’fokus speċjali fuq proċessi alternattivi għall-produzzjoni tal-emitturi alfa u l-ittestjar radjubijoloġiku tal-bijomolekuli radju-tikkettjati, waqt li jivvaluta l-effiċjenza u l-fattibilità tagħhom u jagħmel dawn l-applikazzjonijiet ġodda disponibbli għall-implimentazzjoni mill-isptarijiet u l-industrija farmaċewtika.
      3.1.6.   Monitoraġġ tar-radjuattività fl-ambjent
      It-Titolu II, il-Kapitolu 3, tat-Trattat jipprevedi l-istabiliment ta’ standards bażiċi tas-sikurezza għall-protezzjoni tas-saħħa tal-ħaddiema u tal-pubbliku ġenerali kontra l-perikli li jirriżultaw mir-radjazzjoni jonizzanti. L-Artikoli 31 sa 38 tat-Trattat jipprovdu regoli dwar ir-rwol tal-Istati Membri u l-Kummissjoni fir-rigward tal-protezzjoni tas-saħħa tal-bniedem, il-kontroll tal-livelli tar-radjuattività fl-ambjent, ir-rilaxx fl-ambjent u l-ġestjoni tal-iskart nukleari. Dan ser jinkludi wkoll aspetti ċentrali relatati mal-ġestjoni tal-aċċidenti. Skont l-Artikolu 39 tat-Trattat, il-JRC jipprovdi assistenza lill-Kummissjoni fit-twettiq ta’ dan il-kompitu.
      Minħabba l-limiti ġodda għal radjunuklidi fl-ilma tax-xorb u l-ingredjenti tal-ikel, il-JRC ser jiżviluppa tekniki analitiċi u ser jipproduċi materjali ta’ referenza korrispondenti. It-tqabbil bejn il-laboratorji ser jiġi organizzat mal-laboratorji ta’ monitoraġġ tal-Istati Membri biex tkun valutata l-komparabilità tad-data ta’ kontroll irrapportata skont l-Artikoli 35 u 36 tat-Trattat, u biex tkun appoġġata l-armonizzazzjoni tas-sistemi ta’ monitoraġġ tar-radjuattività bil-materjali tal-ittestjar ta’ referenza.
      3.1.7.   Ġestjoni tal-għarfien, taħriġ u edukazzjoni
      Huwa importanti li jinżamm u jiżdied l-għarfien nukleari tal-ġenerazzjonijiet ġodda ta’ xjenzati u inġiniera nukleari, permezz tad-disseminazzjoni tal-esperimenti, ir-riżultati, l-interpretazzjonijiet u l-ħiliet miksuba fir-riċerka u l-programmi applikati.
      Il-JRC ser jikkontribwixxi biex dan l-għarfien ikun disponibbli malajr, organizzat b’mod adatt u ddokumentat sewwa u biex jappoġġa l-attivitajiet tal-edukazzjoni ogħla fl-Ewropa kemm għal reatturi tal-Ġenerazzjoni IV operattivi kif ukoll innovattivi. Barra minn hekk, il-JRC ser jiżviluppa l-Osservatorju Ewropew tar-Riżorsi Umani Nukleari biex janalizza x-xejriet fl-Ewropa u jipprovdi appoġġ xjentifiku għat-tfassil tal-politika tal-Unjoni. Il-JRC ser ikompli jikkontribwixxi wkoll għal komunikazzjoni aħjar rigward il-kwistjonijiet nukleari, b’mod partikolari rigward l-aċċettabilità pubblika u b’mod aktar globali dwar l-istrateġiji għal sensibilizzazzjoni ġenerali dwar l-enerġija. L-esperjenza twila u l-faċilitajiet uniċi għall-kejl tad-data nukleari huma wkoll opportunità eċċellenti għall-edukazzjoni u t-taħriġ tax-xjenzati u l-inġiniera nukleari, billi l-edukazzjoni fl-universitajiet tkun issupplimentata bl-għoti ta’ aċċess prattiku għall-istallazzjonijiet nukleari.
      3.2.   Sikurezza nukleari
      3.2.1.   Sikurezza tar-reatturi nukleari
      Sabiex jinżamm u jittejjeb il-livell tas-sikurezza tal-impjanti tal-enerġija nukleari, jeħtieġ li jiġu estiżi u vvalidati metodoloġiji ta’ valutazzjoni tas-sikurezza avvanzati u rraffinati u għodod analitiċi korrispondenti. Investigazzjonijiet sperimentali immirati jitwettqu fil-JRC biex jittejjeb il-fehim tal-fenomeni u l-proċessi fiżiċi sottostanti sabiex ikunu jistgħu jiġu vvalidati u vverifikati l-valutazzjonijiet tas-sikurezza deterministiċi u probabilistiċi, ibbażati fuq immudellar avvanzat tal-proċessi tal-impjanti (reattività u termidrawliċi), ta’ komponenti taħt tagħbijiet/tixjiħ operazzjonali, u ta’ fatturi umani u organizzattivi. Il-JRC ser ikompli jkollu wkoll rwol ċentrali fl-istabbiliment u t-tħaddim taċ-Ċentru Ewropew għall-iskambju ta’ esperjenzi operattivi għall-benefiċċju tal-Istati Membri kollha. Dan ser jipprovdi rapporti topiċi dwar kwistjonijiet ta’ impjanti speċifiċi u jiffaċilita l-kondiviżjoni u l-implimentazzjoni effiċjenti tar-rispons dwar l-esperjenza operattiva biex titjieb is-sikurezza tal-impjanti tal-enerġija nukleari, kenn għall-benefiċċju tar-regolaturi Ewropej kollha kif ukoll sabiex tiġi minimizzata l-probabbiltà ta’ aċċidenti nukleari. Huwa ser iwettaq programmi ta’ riċerka b’appoġġ għall-iżvilupp ta’ rekwiżiti ta’ sikurezza u metodi ta’ evalwazzjoni avvanzati għal sistemi ta’ reatturi ta’ rilevanza għas-sikurezza nukleari. Huwa ser jinkludi wkoll aspetti ċentrali ta’ riċerka dwar id-diżattivazzjoni tar-reatturi u l-infrastrutturi tagħhom (metodoloġiji, taħriġ, sfond xjentifiku).
      3.2.2.   Sikurezza tal-karburant nukleari fir-reatturi tal-enerġija li joperaw fl-Unjoni
      Probabbilment reatturi tal-ilma ħafif tal-Ġenerazzjoni II u III se jkun qed joperaw matul is-seklu 21. Sabiex tkun massimizzata s-sikurezza tagħhom, jeħtieġ ikun żgurat fehim aħjar tal-imġiba ġewwa ir-reattur (in-pile) tas-sistema tat-tubi tal-karburant (karburant u kopertura), speċjalment fir-rigward tal-iskemi ta’ tħaddim estiż, li jkopru l-kondizzjonijiet normali, inċidentali u aċċidentali. Iż-żewġ aspetti ewlenin ta’ din ir-riċerka huma l-integrità mekkanika tat-tubi tal-karburant matul il-ħajja tar-reattur u r-rispons tal-karburant għal kundizzjonijiet tranżitorji (inklużi kundizzjonijiet ta’ aċċident gravi f’reattur sat-tidwib tal-qalba).
      Fl-aħħarnett, l-esperimenti u t-teoriji dwar mekkaniżmi fiżiċi u kimiċi definiti sewwa jridu jkunu inkorporati f’mudelli b’diversi skali u eventwalment f’kodiċi tal-prestazzjoni tal-karburant.
      Ir-riċerka tal-JRC ser tkun iddedikata wkoll għat-titjib tal-punti ta’ riferiment sperimentali għall-imġiba tal-karburant UO2 u MOX fi ħruq għoli.
      3.2.3.   Tħaddim sikur ta’ sistemi tal-enerġija nukleari avvanzati
      Il-kunċetti tar-reatturi ġodda għal sikurezza, salvagwardji u sostenibilità akbar jitqiesu madwar id-dinja bħala suġġett ġdid tar-riċerka, b’mod partikolari fil-Forum Internazzjonali tal-Ġenerazzjoni IV (GIF). Il-JRC ingħata l-mandat mill-Istati Membri biex jaġixxi bħala l-Aġent Implimentatorju għall-parteċipazzjoni tal-Komunità fil-GIF. Bħala tali, il-JRC ser jikkordina aktar il-kontributi Ewropej (permezz ta’ azzjonijiet diretti jew indiretti, jew permezz tal-Istati Membri) fid-diversi proġetti tal-GIF.
      L-istudji mwettqa fil-laboratorji tal-JRC primarjament ikopru l-aspetti tas-sikurezza tad-disinji innovattivi ġodda u ċ-ċikli tal-karburant innovattivi, b’mod partikolari l-karatterizzazzjoni, l-ittestjar tal-irradjazzjoni u l-kontroll postirradjazzjoni tat-tipi ta’ karburant ġodda, kif ukoll tal-karatterizzazzjoni u l-kwalifikazzjoni tal-materjali strutturali u tal-kopertura innovattivi. Barra minn hekk, qed jitwettqu studji rigward ir-rekwiżiti tas-sikurezza tal-ġenerazzjoni ġdida ta’ reatturi, u l-evalwazzjoni avvanzata ta’ sistemi nukleari rilevanti. L-għan huwa li jingħata appoġġ għall-istabbiliment ta’ approċċ Ewropew komuni għall-evalwazzjoni tas-sigurtà ta’ disinji innovattivi ġodda. F’dan ir-rigward għandhom isiru sinerġiji mal-SNETP kif adatt.
      3.3.   Sigurtà nukleari
      3.3.1.   Salvagwardji nukleari
      Minħabba r-rwol imsaħħaħ li għandha l-enerġija nukleari fil-produzzjoni tal-elettriku fl-Ewropa, u fid-dinja, it-trattament tal-materjali nukleari fiċ-ċiklu tal-karburant qed jiżdied kontinwament. Biex tkun evitata kwalunkwe diversjoni ta’ dawn il-materjali mill-użu intenzjonat tagħhom, hija kruċjali sistema b’saħħitha u affidabbli ta’ salvagwardji nukleari u nonproliferazzjoni. Innovazzjonijiet u titjib tekniċi jkomplu jkunu meħtieġa għall-implimentazzjoni tal-politika tas-salvagwardji li qiegħda tevolvi. L-isfida ta’ llum hija l-implimentazzjoni ta’ aktar awtomizzazzjoni u għodod aħjar għall-analiżi tal-informazzjoni biex jitnaqqas kemm l-ammont ta’ xogħol tal-ispetturi kif ukoll il-piż fuq l-industrija nukleari. Ser jiġu applikati wkoll approċċi ġodda u innovattivi ta’ salvagwardja għal sistemi ta’ reatturi ta’ rilevanza għall-Ewropa u ċ-ċikli tal-karburant korrispondenti tagħhom.
      3.3.2.   Protokoll Addizzjonali
      Il-Protokoll Addizzjonali għandu l-mira li jevita l-operazzjonijiet nukleari mhux iddikjarati. L-implimentazzjoni tiegħu tirrikjedi numru ta’ tekniki differenti minn (jew aktar evoluti minn) dawk użati fil-verifika tar-rendikont tal-materjal nukleari. Huwa mistennija aktar ħidma għall-iċċekkjar tal-kompletezza tad-dikjarazzjonijiet, li ser tirrikjedi aktar R&Ż dwar metodi biex jinstabu programmi klandestini, f’xi każijiet bl-użu tal-istess tekniki bħal tal-forensiċi nukleari. Sejrin ikunu meħtieġa sforzi maġġuri biex jittejbu l-metodi tal-analiżi tal-partikuli ta’ traċċa għall-verifika tal-attivitajiet dikjarati jew biex jinkixfu attivitajiet mhux dikjarati.
      3.3.3.   Ġbir ta’ informazzjoni minn sorsi miftuħa dwar in-nonproliferazzjoni nukleari
      Bl-għan li jingħata appoġġ lis-servizzi tal-Kummissjoni u sabiex ikun hemm kollaborazzjoni mal-IAEA u mal-awtoritajiet tal-Istati Membri, il-JRC ser ikompli jiġbor u janalizza sistematikament l-informazzjoni minn diversi sorsi (l-Internet, letteratura speċjalizzata, bażijiet tad-data) dwar kwistjonijiet ta’ nonproliferazzjoni nukleari. Din l-informazzjoni ser tintuża fil-produzzjoni ta’ rapporti dwar il-pajjiżi biex tiġi sorveljata mill-qrib l-evoluzzjoni tal-attivitajiet nukleari u l-importazzjoni u/jew l-esportazzjoni ta’ tagħmir u teknoloġija nukleari diretti u ta’ aktar minn użu wieħed f’pajjiżi magħżula. Barra minn hekk, il-JRC ser isegwi l-evoluzzjoni teknika tas-sistemi ta’ kontroll tal-esportazzjoni u ser jipprovdi appoġġ tekniku lis-servizzi rilevanti tal-Kummissjoni.
      3.3.4.   Il-ġlieda kontra t-traffikar illegali tal-materjali nukleari, inkluż l-analiżi forensika nukleari
      It-tħassib li jiriżulta mit-traffikar illegali ta’ materjal nukleari u radjuattiv ieħor, ir-riskji tal-proliferazzjoni assoċjati miegħu u t-theddida ta’ terroriżmu nukleari jirrikjedi sett ta’ miżuri għall-indirizzar tal-prevenzjoni, il-kxif u r-rispons. Is-sigurtà nukleari qed tikseb attenzjoni akbar fil-livelli kollha, li tvarja minn inizjattivi internazzjonali (Inizjattiva Globali għal Ġlieda kontra t-Terroriżmu Nukleari, l-Inizjattiva għas-Sigurtà mill-Proliferazzjoni, l-UNSC 1540, u oħrajn) għal kooperazzjoni multilaterali u żviluppi tekniċi. It-taħriġ tal-persunal huwa ta’ importanza ċentrali għall-implimentazzjoni tal-miżuri ta’ sigurtà nukleari. Il-JRC jikkondividi mal-Istati Membri u ma’ organizzazzjonijiet internazzjonali l-esperjenza u l-għarfien espert tiegħu fil-qasam nukleari b’mod ġenerali u fil-qasam tas-sigurtà nukleari b’mod partikolari.
      Għal dan il-għan, jeħtieġ li jiġu żviluppati jew imtejba programmi ta’ taħriġ differenti u jeħtieġ li jiġu prodotti jew aġġornati l-moduli ta’ taħriġ assoċjati. Il-JRC ser jistabbilixxi Ċentru Ewropew ta’ Taħriġ dwar is-Sigurtà, li inizjalment ser jiffoka fuq is-sigurtà nukleari u radjuloġika.
      4.   Aspetti Etiċi
      Matul l-implimentazzjoni ta’ dan il-programm speċifiku u fl-attivitajiet ta’ riċerka li jirriżultaw minnu, għandhom jiġu rispettati l-prinċipji etiċi fundamentali. Dawn jinkludu l-prinċipji stabbiliti fil-Karta tad-Drittijiet Fundamentali tal-Unjoni Ewropea.
      F’konformità mal-prinċipju tas-sussidjarjetà u minħabba d-diversità tal-approċċi fl-Ewropa, il-parteċipanti fil-proġetti ta’ riċerka jridu jikkonformaw mal-leġiżlazzjoni, ir-regolamenti u r-regoli etiċi attwali fil-pajjiżi fejn tkun ser titwettaq ir-riċerka. Fi kwalunkwe każ, japplikaw id-dispożizzjonijiet nazzjonali u l-ebda riċerka pprojbita fi kwalunkwe Stat Membru jew pajjiż ieħor mhu ser tkun appoġġata mill-finanzjament tal-Euratom f’dak l-Istat Membru jew pajjiż.
      Meta adatt, dawk li jwettqu l-proġetti ta’ riċerka jridu jiksbu l-approvazzjoni tal-kumitati etiċi nazzjonali jew lokali rilevanti qabel il-bidu tal-attivitajiet. Ser titwettaq ukoll b’mod sistematiku reviżjoni etika mill-Kummissjoni għal proposti li jittrattaw il-kwistjonijiet etiċi sensittivi jew meta aspetti etiċi ma jkunux ġew indirizzati b’mod adegwat. F’każijiet speċifiċi, tista’ titwettaq analiżi etika matul l-implimentazzjoni ta’ proġett.
      L-Artikolu 13 tat-Trattat dwar il-Funzjonament tal-Unjoni Ewropea tirrikjedi li l-Unjoni u l-Istati Membri jatu każ bir-reqqa għal-ħtiġijiet tal-benesseri tal-annimali fil-formulazzjoni u l-implimentazzjoni tal-politika tal-Unjoni inkluża ir-riċerka.


title: 2012/401/UE: Deċiżjoni tal-Kunsill tal- 10 ta’ Lulju 2012 dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE fir-rigward ta’ emenda għall-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi barra mill-erba’ libertajiet

text:
                  18.7.2012

                  MT

                  Il-Ġurnal Uffiċjali tal-Unjoni Ewropea

                  L 188/6

            DEĊIŻJONI TAL-KUNSILL
      tal-10 ta’ Lulju 2012
      dwar il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE fir-rigward ta’ emenda għall-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi barra mill-erba’ libertajiet
      (2012/401/UE)
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 189, flimkien mal-Artikolu 218(9) tiegħu,
      Wara li kkunsidra r-Regolament tal-Kunsill (KE) Nru 2894/94 tat-28 ta’ Novembru 1994 dwar l-arranġamenti għall-implimentazzjoni tal-Ftehim dwar iż-Żona Ekonomika Ewropea (1), u b’mod partikolari l-Artikolu 1(3) tiegħu,
      Wara li kkunsidra l-proposta mill-Kummissjoni Ewropea,
      Billi:

                  (1)

                  Il-Ftehim dwar iż-Żona Ekonomika Ewropea (2) (“il-Ftehim taż-ŻEE”) daħal fis-seħħ fl-1 ta’ Jannar 1994.

                  (2)

                  Skont l-Artikolu 98 tal-Ftehim taż-ŻEE, il-Kumitat Konġunt taż-ŻEE jista’ jiddeċiedi li, fost l-oħrajn, jemenda l-Protokoll 31 tiegħu.

                  (3)

                  Il-Protokoll 31 tal-Ftehim taż-ŻEE fih dispożizzjonijiet u arranġamenti dwar il-kooperazzjoni f’oqsma speċifiċi barra mill-erba’ libertajiet.

                  (4)

                  Huwa xieraq li tiġi estiża l-kooperazzjoni bejn il-Partijiet Kontraenti għall-Ftehim taż-ŻEE sabiex tkopri r-Regolament (UE) Nru 911/2010 tal-Parlament Ewropew u tal-Kunsill tat-22 ta’ Settembru 2010 dwar il-programm Ewropew ta’ monitoraġġ tad-dinja (GMES) u l-operazzjonijiet inizjali tiegħu (2011-2013) (3).

                  (5)

                  Il-Protokoll 31 tal-Ftehim taż-ŻEE għandu għalhekk jiġi emendat kif meħtieġ.

                  (6)

                  Il-pożizzjoni tal-Unjoni fil-Kumitat Konġunt taż-ŻEE għandha tkun ibbażata fuq l-abbozz ta’ Deċiżjoni li jinsab mehmuż,

            ADOTTA DIN ID-DEĊIŻJONI:
      Artikolu 1
      Il-pożizzjoni li għandha tittieħed mill-Unjoni Ewropea fil-Kumitat Konġunt taż-ŻEE dwar l-emenda proposta għall-Protokoll 31 tal-Ftehim taż-ŻEE għandha tkun ibbażata fuq l-abbozz ta’ Deċiżjoni tal-Kumitat Konġunt taż-ŻEE li jinsab mehmuż ma’ din id-Deċiżjoni.
      Artikolu 2
      Din id-Deċiżjoni għandha tidħol fis-seħħ fil-jum tal-adozzjoni tagħha.

         Magħmul fi Brussell, l-10 ta’ Lulju 2012.

               Għall-Kunsill

               Il-President

            V. SHIARLY

         (1)  ĠU L 305, 30.11.1994, p. 6.

         (2)  ĠU L 1, 3.1.1994, p. 3.

         (3)  ĠU L 276, 20.10.2010, p. 1.

         ABBOZZ
         DEĊIŻJONI Nru …/2012 TAL-KUMITAT KONĠUNT TAŻ-ŻEE
         ta’
         li temenda l-Protokoll 31 tal-Ftehim taż-ŻEE, dwar il-kooperazzjoni f’oqsma speċifiċi barra mill-erba’ libertajiet
         IL-KUMITAT KONĠUNT TAŻ-ŻEE,
         Wara li kkunsidra l-Ftehim dwar iż-Żona Ekonomika Ewropea, kif emendat permezz tal-Protokoll li jaġġusta l-Ftehim dwar iż-Żona Ekonomika Ewropea (“il-Ftehim taż-ŻEE”), u b’mod partikolari l-Artikoli 86 u 98 tiegħu,
         Billi:

                     (1)

                     Il-Protokoll 31 tal-Ftehim taż-ŻEE ġie emendat permezz tad-Deċiżjoni tal-Kumitat Konġunt taż-ŻEE Nru …/… ta’… (1).

                     (2)

                     Sistema komprensiva ta’ monitoraġġ tad-dinja hija ta’ importanza ewlenija għall-ġestjoni sostenibbli tal-Ewropa tat-Tramuntana u tal-Arktiku.

                     (3)

                     In-Norveġja kkontribwixxiet għall-iżvilupp tal-programm Ewropew ta’ Monitoraġġ tad-Dinja (GMES), kemm fis-Seba’ Programm Kwadru tal-Komunità Ewropea għar-riċerka, żvilupp teknoloġiku u attivitajiet ta’ dimostrazzjoni (2007-2013) kif ukoll bħala membru tal-Aġenzija Spazjali Ewropea.

                     (4)

                     Huwa xieraq li tiġi estiża l-kooperazzjoni bejn il-Partijiet Kontraenti għall-Ftehim taż-ŻEE sabiex tkopri r-Regolament (UE) Nru 911/2010 tal-Parlament Ewropew u tal-Kunsill tat-22 ta’ Settembru 2010 dwar il-programm Ewropew ta’ monitoraġġ tad-dinja (GMES) u l-operazzjonijiet inizjali tiegħu (2011-2013) (2).

                     (5)

                     Il-Protokoll 31 tal-Ftehim taż-ŻEE għandu għalhekk jiġi emendat sabiex jippermetti din il-kooperazzjoni estiża anke wara l-1 ta’ Jannar 2012,

               ADOTTA DIN ID-DEĊIŻJONI:
         Artikolu 1
         L-Artikolu 1 tal-Protokoll 31 tal-Ftehim taż-ŻEE huwa emendat kif ġej:

                     (1)

                     Il-paragrafu 6 huwa sostitwit minn dan li ġej:
                     “6.   L-evalwazzjoni u d-direzzjoni maġġura tal-attivitajiet fil-programmi qafas tal-attivitajiet tal-Unjoni fil-qasam tar-riċerka u tal-iżvilupp teknoloġiku msemmija fil-paragrafi 5, 8a, 8c, 9 u 10 għandhom ikunu regolati bil-proċedura msemmija fl-Artikolu 79(3) tal-Ftehim.”.

                     (2)

                     Il-paragrafu li ġej huwa mdaħħal wara l-paragrafu 8b:

                                 “8c.

                                             (a)

                                             L-Istati tal-EFTA għandhom, mill-1 ta’ Jannar 2012, jipparteċipaw fl-attivitajiet li jistgħu jirriżultaw mill-att tal-Unjoni li ġej:

                                                         —

                                                            32010 R 0911: Ir-Regolament (UE) Nru 911/2010 tal-Parlament Ewropew u tal-Kunsill tat-22 ta’ Settembru 2010 dwar il-programm Ewropew ta’ monitoraġġ tad-dinja (GMES) u l-operazzjonijiet inizjali tiegħu (2011-2013) (ĠU L 276, 20.10.2010, p. 1.).

                                             (b)

                                             L-Istati tal-EFTA għandhom jikkontribwixxu finanzjarment għall-attivitajiet imsemmija taħt (a) b’konformità mal-Artikolu 82(1)(a) tal-Ftehim u mal-Protokoll 32 tal-Ftehim.

                                             (c)

                                             L-Istati tal-EFTA għandhom jipparteċipaw bis-sħiħ, mingħajr id-dritt ta’ vot, fil-kumitati kollha tal-Unjoni li jassistu l-Kummissjoni Ewropea fil-ġestjoni, żvilupp u implimentazzjoni tal-attivitajiet imsemmija taħt (a), jiġifieri l-Kumitat GMES, il-Bord tas-Sigurtà u l-Forum tal-Utenti.

                                             (d)

                                             Dan il-paragrafu m’għandux japplika għal-Liechtenstein.

                                             (e)

                                             Fir-rigward tal-Islanda, dan il-paragrafu għandu jkun sospiż sakemm jiġi deċiż mod ieħor mill-Kumitat Konġunt taż-ŻEE.”.

               Artikolu 2
         Din id-Deċiżjoni għandha tidħol fis-seħħ fil-jum wara l-aħħar notifika lill-Kumitat Konġunt taż-ŻEE taħt l-Artikolu 103(1) tal-Ftehim taż-ŻEE (*).
         Hija għandha tapplika mill-1 ta’ Jannar 2012.
         Artikolu 3
         Din id-Deċiżjoni għandha tiġi ppubblikata fis-Sezzjoni taż-ŻEE u fis-Suppliment taż-ŻEE ta’ Il-Ġurnal Uffiċjali tal-Unjoni Ewropea.

            Magħmul fi …, …

                  Għall-Kumitat Konġunt taż-ŻEE

                  Il-President

                  Is-Segretarji tal-Kumitat Konġunt taż-ŻEE

            (1)  ĠU L …

            (2)  ĠU L 276, 20.10.2010, p. 1.

            (*)  [M’hemm indikat l-ebda rekwiżit kostituzzjonali.] [Hemm indikati rekwiżiti kostituzzjonali.]